# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **Primaria Jijila**, cu sediul în Str. Principala, Nr. 77, Jijila, Judetul Tulcea, ...., înregistrată la APM Tulcea cu nr. 14421/07.12.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Tulcea decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.03.2016, că proiectul “Construire gradinita cu program normal – 6 Sali de grupa”, propus a fi amplasat în intravilanul localitatii Jijila, T42, CC1857, jud.Tulcea, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

Nu este cazul.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se află în ROSPA0073 Mǎcin Niculiţel

- amplasamentul se află în intravilanul localităţii Jijila, T 42, Cc 1857, com. Jijila, județul Tulcea, pe teren cu folosintă actuală de Curti Constructii. Pe amplasament nu au fost identificate specii și habitate protejate pentru protecția cărora a fost instituit ROSPA0073 Mǎcin Niculiţel.

**Condiţiile de realizare a proiectului:**

- Proiectul prevede executia unei constructii cu regimul de inaltime Parter si Etaj cu functiunea de gradinita, pe o suprafata construita de 446.90 mp ( compusa din : la P – windfang, zona de primire copii si filtru, vestiar copii, isolator cu grup sanitar, scara de acces la etaj, windfang acces personal, camera educatoarelor, vestiar si grup sanitar cu dus pentru personal, 3 Sali de grupa cu grupele sanitare aferente, spatial multifunctional cu acces secundar in curte si centrala termica iar la etaj – vestiar copii, 3 Sali de grupa cu grupurile sanitare aferente, spatial multifunctional cu acces pe terasa acoperita, depozit material didactic si boxa curatenie), alei carosabile, 4 locuri de parcare ;

Alimentarea cu apa se va realiza din reteaua de distributie a localitatii in zona de amplasament;

Evacuarea apelor uzate se va realiza intr-un bazin vidanjabil

Organizarea de santier va cuprinde baraci pentru personalul de conducere si muncitori, platforma pentru depozitarea materialelor

- Pentru asigurarea integrității sitului Natura 2000 - ROSPA0073 Mǎcin Niculiţel, organizarea de șantier se va amplasa astfel încât să nu afecteze speciile și habitatele protejate.

-Deșeurile rezultate din activitatea de șantier vor fi colectate în pubele , în locuri special amenajate pe platformă și preluate de către firme de prestări servicii autorizate.

- Lucrările se vor executa strict în perimetrul destinat proiectului cu respectarea prevederilor din documentația tehnică prezentată;

- beneficiarul va respecta condiţiile impuse prin Certificatul de Urbanism nr.30 din 11.06.2015, emis de Primaria Comunei Jijila;

- beneficiarul va respecta Avizul Administratiei Parcului National Muntii Macinului – RA cu nr.02/05.01.2016;

- Se vor respecta prevederile legislaţiei de protecţie a mediului în vigoare .

- Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

- La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

- Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului planului, programului, proiectului sau al activităţii. Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**SEF SERVICIU**

**AVIZE,ACORDURI,AUTORIZATII**

**Ing.Camelia MICU**

Intocmit,

Consilier asistent

Ing. Elizabeth VARZARU

Nr.A.A.A……..…../ ……...........2016